શહેરમાં જાહેર જનતાની જ્યાં મોટા પ્રમાણમાં અવરજવર હોય તેવી જગ્યાએ કોર્પોરેશનના સત્તાવાળાઓએ શૌચાલયની સગવડ કરી છે. ખાસ કરીને કોર્પોરેશનના બગીચા કે જ્યાં નાનાં બાળકો સહિત મોટી સંખ્યામાં લોકોની અવરજવર હોય છે ત્યાં શૌચાલય બનાવ્યાં છે, પરંતુ કોર્પોરેશને આ બનાવેલ શૌચાલય બંધ થઇ જાય તો… શહેરના પાલડી વિસ્તારમાં શારદાનગર પમ્પિંગ સ્ટેશનની બાજુમાં કોર્પોરેશનનો બગીચો છે. નાનાં બાળકો સહિત ઘણા લોકો આ બગીચામાં આવે છે. અગાઉ ગાર્ડનની બાજુમાં બનાવેલા શૌચાલયનો ગાર્ડનમાં આવતા ઘણા લોકો ઉપયોગ કરતા હતા, પરંતુ આ શૌચાલય અચાનક જ બંધ કરી દેવાયું છે, જેના કારણે લોકો મુશ્કેલીમાં મુકાઇ ગયા છે. સ્થાનિક કોર્પોરેટરના કહેવા પ્રમાણે અહીંયાં આંગણવાડી બનાવાઇ છે, જોકે શૌચાલયની જગ્યાએ નવી નવી બનાવાયેલી આંગણવાડી પણ બંધ હાલતમાં છે.